คำว่า “การฆ่าผู้อื่นโดยไตร่ตรองไว้ก่อน” หมายถึงอะไร
คำว่า “การฆ่าผู้อื่นโดยไตร่ตรองไว้ก่อน” นั้น หมายถึง การที่ผู้ลงมือกระทำความผิดได้คิดไตร่ตรองไว้ล่วงหน้าแล้วว่าจะฆ่าใคร ได้ทบทวนแล้วจึงตัดสินใจ ตกลงใจที่จะฆ่าผู้อื่น

ตามประมวลกฎหมายอาญาในมาตรา 289 (4) ได้บัญญัติโทษไว้เพียงสถานเดียว คือ โทษ “ประหารชีวิต”

ถ้ามีการกระทำดังต่อไปนี้ถือว่าเป็นการฆ่าคนตายโดยไตร่ตรองไว้ก่อน :
1. การจ้างวานฆ่าผู้อื่น
2. การคบคิดกันวางแผนฆ่าผู้อื่น
3. การตระเตรียมอาวุธที่ใช้ในการฆ่า
4. การจัดเตรียมยานพาหนะที่ใช้ในการเดินทางเพื่อไปฆ่าผู้อื่น

ตัวอย่าง :
-  นายตรีต้องการฆ่านางสาวก้อย ซึ่งเป็นแฟนเก่าของตน เพราะแค้น เนื่องจากนางสาวก้อยทิ้งตนไปมีแฟนใหม่
-  จึงวางแผนมาซุ่มดักรอฆ่านางสาวก้อยตรงหน้าปากซอยทางเข้าบ้านของนางสาวก้อย พร้อมกับเตรียมไม้หน้าสามมาด้วย
-  เมื่อเจอนางสาวก้อยจึงเอาไม้ที่ตนนํามาด้วย  ฟาดไปยังศรีษะของนางสาวก้อยไปหลายครั้ง  จนนางสาวก้อยเสียชีวิตทันที
-  การกระทําของนายเอกถือว่าเป็นการฆ่าโดยไตรตรองไว้ก่อน 

สรุป :
คำว่า "ฆ่าโดยไตร่ตรองไว้ก่อน" จึงหมายถึง การฆ่าผู้อื่นโดยได้ตระเตรียมการมาล่วงหน้า หรือ วางแผนในการฆ่า ถ้ามีการจ้างวานฆ่าผู้อื่น คบคิดกันวางแผนฆ่าผู้อื่น ตระเตรียมอาวุธที่ใช้ในการฆ่า หรือ จัดเตรียมยานพาหนะที่ใช้ในการเดินทางเพื่อไปฆ่าผู้อื่น ก็ถือว่าเป็นการฆ่าโดยไตร่ตรองไว้ก่อน มีโทษประหารชีวิต
2.ประมวลกฎหมายอาญา